Família (Família - Palček)
Nedeľa 24.05.2020
Vhodné pre všetkých
Skryté titulky
HD
Príbeh jednej rodiny.
Príbeh rodiny, ktorej syn trpí nedostatkom rastového hormónu.
Slávka a Peter pochádzajú z malej dedinky s názvom Bzenov. Poznali sa už od malička, neskôr sa začali kamarátiť a potom sa kamarátsky vzťah zmenil na lásku. Vzali sa a tak ako väčšina iných párov aj oni plánovali rodinu. Slávka bez problémov otehotnela a tešili sa na ich prvé dieťa. Narodil sa Marco, ktorý má dnes už 16 rokov. Slávka s Petrom chceli , aby mal súrodenca, no Slávke sa nedarilo druhý krát otehotnieť, podarilo sa až po ôsmich rokoch. Na nový prírastok do rodiny sa všetci tešili. Tehotenstvo prebiehalo v poriadku a prišiel deň kedy sa narodil druhý syn. Vtedy sa rodičia dozvedeli správu, že Oliver trpí genetickým ochorením s názvom Achondroplázia. Pri tejto diagnóze chýba rastový hormón a prestávajú rásť dlhé kosti. Slávka si spomína, že diagnózu im lekári povedali veľmi nešetrným spôsobom a ona sa psychicky zrútila. V tom čase nechcela pripustiť Oliverove ochorenie. Uzavrela sa do seba, nikoho nekontaktovala, nehľadala informácie o chorobe. No po niekoľkých mesiacoch sa spojila so zakladateľom OZ Palčekovia, aby sa dozvedela všetko potrebné. Začala sa stretávať s rodičmi, ktorí majú rovnako choré deti. V podstate sa otvorila znovu spoločnosti a prijala Oliverkovu diagnózu. Manžel Peter je pracovne veľmi vyťažení a o synovej diagnóze vôbec nehovorí. Nemá tú potrebu, berie ho ako normálne dieťa, ktoré je len trocha odlišné od ostatných. Žijú ako každá druhá rodina, Oli je
v súčasnosti šikovný chlapec s dlhými blond vlasmi, navštevuje folklórny súbor, miništruje v kostole, chodí na množstvo krúžkov, občas sa poháda s bratom, tak ako to bežne býva, no majú pekný súrodenecký vzťah. Je milovaný a podporovaný svojou rodinou a bude len na ňom, ako sa v budúcnosti so svojím handicapom vyrovná.